# מסכת שבת (ו א)

אבל ים ובקעה ואיסטוונית והכרמלית אינה לא כרה"י ולא כרה"ר.

# מסכת שבת (ז א)

והכרמלית אטו כולהו נמי לאו כרמלית נינהו, כי אתא רב דימי א"ר יוחנן לא נצרכה אלא לקרן זוית הסמוכה לרה"ר, דאע"ג דזימנין דדחקי ביה רבים ועיילי לגוה, כיון דלא ניחא תשמישתיה כי כרמלית דמי. כי אתא רב דימי א"ר יוחנן בין העמודין נידון ככרמלית, מ"ט אע"ג דדרסי בה רבים, כיון דלא מסתגי להו בהדיא ככרמלית דמיא. א"ר זירא א"ר יהודה איצטבא שלפני העמודים נידון ככרמלית. למ"ד בין העמודים כ"ש איצטבא, למ"ד איצטבא איצטבא הוא דלא ניחא תשמישתיה אבל בין העמודים דניחא תשמישתיה לא. לישנא אחרינא אבל בין העמודים דזימנין דדרסי ליה רבים כרה"ר דמיא.

# רש"י (שם)

לא נצרכה- כרמלית דקתני אלא לאוסופי כרמלית אחריתי, כגון קרן זוית שנכנס בו בית לתוכו והניח מקרקעו לרה"ר. לא ניחא תשמישתיה- שאין יכולין להכנס לה להדיא דרך הילוכו, אי נמי בית שפניו עומד באלכסון, שזויתו אחת סמוכה לרה"ר והשניה משוכה מרה"ר ולפנים, זוית הבולטת מעכבת את הרבים מליכנס בהדיא בתוך כניסה של זוית האחרת. בין העמודים- שהיו עמודים ברחבה ותולין בהם התגרים פרגמטיא, וגם איצטבאות היו לפניהם לישב שם התגרים. לא מסתגי להו להדיא - שהיו עמודים הרבה באורך ורוחב, וזה שלא כנגד זה.

# תוספות (שם)

אבל בין העמודים- כרה"ר דמי אע"פ שאין בין עמוד לעמוד ט"ז אמות הוי רה"ר כיון שבני רה"ר בוקעין בה וחוץ לבין עמודים רחב ששה עשר אמה.

# עבודת הקודש (בית נתיבות שע"ג סע' א)

מבואות הרחבין שש עשרה אמה אע"פ שמקצתן מתקצרין ואין בו שש עשרה אמה הרי זה רה"ר, שא"א לרה"ר להתלקט במלקט. לפיכך המבואות המפולשין לרה"ר ואורכן לאורך רה"ר אע"פ שאין ברחבן שש עשרה אמה הרי הן רה"ר גמורה. היה אורכן מפולש לרוחב רה"ר אינן רה"ר. ואלו הן מבואות המפולשין לרה"ר שאמרו בכל מקום.

# עבודת הקודש (בית נתיבות שע"ב סע' א)

מבוי המפולש לרה"ר כיצד מערבין אותו, אם היה מפולש לרה"ר מכאן ולכרמלית מכאן עושה צורת פתח מכאן ולחי או קורה מכאן, וכן הדין אם היה מפולש לכרמלית מכאן ומכאן. היה מפולש לרה"ר מכאן ומכאן, עושה דלת מכאן ולחי או קורה מכאן, ויש מי שהורה גם בזו להכשיר בצורת פתח מכאן ולחי וקורה מכאן, ולראשון דעתי נוטה... איזהו מבוי המפולש מכאן ומכאן לרה"ר, כל שאינו רחב שש עשרה אמה, היה רחב שש עשרה אמה נעשה הוא עצמו רה"ר ואין מתערב עד שיהו דלתות נעולות בלילה כמו שיתבאר. **ויש מי שהורה שכל שאורך המבוי מפולש לאורך רה"ר בין שהמבוי רחב שש עשרה אמה בין שאינו רחב, הרי הוא רה"ר**, ומבוי המפולש לרה"ר כיצד, כגון שאורך המבוי מפולש מכאן ומכאן לרוחב רה"ר, ודברי טעם הם וראוי לחוש להם.

# שו"ת הרשב"א (ח"א סי' תשכב)

ענין שאמרת שאין רה"ר אלא כשיש בו ט"ז אמה וששים רבוא צריך ביאור. ודברים ארוכים ואיני רואה עכשו לטרוח לכתוב לך כל כך. אלא דע שיש רה"ר אע"פ שאינו רחב כל כך ואין עוברין ששים רבוא כסרטיא ופלטיא כדאיתא בשבת. **כדרך הולך ביושר ופוגע ברה"ר אע"פ שאין הדרך רחבה כל כך. כדמוכח בפ"ק דעירובין**...

# מ"מ (שבת פי"ד ה"א)

והרשב"א ז"ל כתב מבואות הרחבים ט"ז אמה אע"פ שמקצתן מתקצרין ואין בו ט"ז אמה הרי זה רה"ר שא"א לרה"ר להתלקט במלקט. לפיכך מבואות המפולשין לרה"ר וארכן לאורך רה"ר אע"פ שאין ברחבן ט"ז אמה הרי הן רה"ר גמורים היה ארכן מפולש לרחב רה"ר אין זה רה"ר עכ"ל. **וסברא זו שכשארכה לאורך רה"ר הרי הן כמוהו אע"פ שאין רחבן ט"ז אמה היא סברת התוס' ואינה מוכרחת בגמ**'.

# ראבי"ה (סי' שצא)

...אבל מ"מ נראה לי דמותר, דס"ל כפירוש רבינו שלמה בריש עירובין בפלוגתא דחנניה דלא הוי רה"ר אא"כ רחב י"ו משער לשער ומפולש משער לשער. וכן לא תמצא בכל זה המלכות. גם צריך שיהיה בלא מעלות ומורדות, כדגלי מדבר. וכן נראה לאבא מורי. והכי מסתבר, שאם היה רוחב י"ו ובסופו קצר מי"ו מדאו' נידון כסתום, והרי הוא כחצר.

# מקו"ח (סי' שמה סע' ח)

ואין בהם ט"ז אמה הרי הם רה"ר לפיכך מבואות המפולשין לרה"ר אע"פ שאין ברובם ט"ז אמה י"א שאם ארכן...

# חי' הרשב"א (עירובין ו א)

ולפיכך פירשו בתוס' דהכא ברה"ר **שאינו רחב יתר מעשר** היא שנוייה ואפי' הכי הם רה"ר גמורה בשסרטיא ופלטיא מכאן ומכאן, ארך המבוי לארכן, שהרבים נכנסין בו מכאן ויוצאין בו ביושר בלא שצריכין להתעקם כלל כגון זה. ובכי הא אע"פ שבאמצע מתקצר וחוזר לפחות משש עשרה אין בכך כלום ורה"ר גמורה היא כאלו יש בו שש עשרה אמה.

# בית הבחירה (עירובין ו ב ד"ה מבואות)

ומתוך כך הם מפרשים שאף בשאינו רחב מעשר היא שנויה ויש לך צד **שאף בפחות מעשר נקרא רה"ר** הואיל ויש בה בקיעת רבים כגון שפתוח מכל צדדיו לסרטיא או פלטיא וארך המבוי לארכן שנמצאו רבים נכנסין בה מכאן ויוצאין מכאן בלא שום עקום כגון זו ואע"פ שאמצעו מתקצר לפחות משש עשרה אין בכך כלום כלומר אחר שהיא ישרה שא"א לרה"ר להתלקט במלקט וברהיטני שלא יהא בו קצת מקום קצר משש עשרה אמה.

# חידושי הריטב"א (עירובין ו א)

לכך פירש ר"י ז"ל דהשתא לא ברה"ר גמורה הוה שמעינן לה להא ברייתא אלא במבוי מפולש שאינו רחב אלא עשר, אלא דבקעי ביה רבים מכל צד לשתי רשויות הרבים גמורות...

# גר"ז (סי' שמה סע' יב)

מבואות הרחבים ט"ז אמה אפי' שמתקצרים בקצתן ואין בהם ט"ז אמה הרי הן רה"ר לפי שא"א לרה"ר להתלקט במלקט ורהיטני לפיכך מבואות המפולשים לרה"ר מב' ראשיהם וארכן לאורך רשות הרבים אע"פ שאין ברחבן ט"ז אמה הרי הם רה"ר גמורה לפי שהן כרה"ר ארוכה שנתקצרה בקצתה כיון שארכן לאורך רה"ר אבל אם ארכן מפולש לרוחב רה"ר אינן רה"ר **וי"א שאינן רה"ר אא"כ רחבים י"ג אמה ושליש** (**ואז הם רה"ר אפי' הם מפולשים לרוחב רה"ר**) וכבר נתבאר שעכשיו י"א שאין לנו רה"ר בכל ענין.

# רמב"ם (שבת פי"ד ה"א)

איזו היא רה"ר מדברות ויערים ושווקים ודרכים **המפולשין להן**, ובלבד שיהיה רוחב הדרך ט"ז אמה ולא יהיה עליו תקרה.

# ר' ירוחם (ני"ב ח"ד)

וכן מבואות המפולשות מן העיר והולכים כלם כלומר פתוחין כלם לפלטיא.

# נתיבות שבת (פ"ג ס"ק ז)

ונראה דהאי מפולשין ר"ל מפולשין לרה"ר, והיינו לדרך שבין עיר לעיר, אבל מפולשין למקום שאינו רה"ר, נראה מסברא דלא חשיב פילוש.